**HEB FARC GWARCHOD**

**GWEITHDREFN**

|  |  |  |  |
| --- | --- | --- | --- |
| **Teitl:** | **Arian Ffug** | | |
| Maes Busnes / Ymarfer: | Gweithrediadau | | |
| Yr Adran sy'n Gyfrifol: | Plismona Tiriogaethol | | |
| Cyhoeddwyd Gyntaf: | 20/08/14 | Cofnod o'r Diwygiadau | |
| Adolygwyd Ddiwethaf: | 20/08/14 | Mae'r ddogfen hon yn berthnasol i gyflogeion: | |
| Rhif y Fersiwn: | 01 | Y Prif Gwnstabl | |
| **CENHADAETH A GWELEDIGAETH HEDDLU DE CYMRU:** | | | |
| **CADW DE CYMRU'N DDIOGEL**  **SICRHAU MAI NI YW'R GORAU AM DDEALL AC YMATEB I ANGHENION EIN CYMUNEDAU** | | | |
| **AMCAN GWEITHDREFN HEDDLU DE CYMRU:** | | | |
| Sicrhau dull partneriaeth o fynd i'r afael ag arian ffug sy'n cefnogi'r gwaith o ymchwilio i droseddau cyfundrefnol a'u hatal. | | | |
| **GWEITHDREFN:** | | | |
| **Arian Ffug a Amheuir**  Rhaid cyflwyno unrhyw arian\* ffug a amheuir sy'n cael ei ddwyn i sylw'r heddlu (a elwir yn gylchrediad gweithredol) i Swyddfa Ganolog Genedlaethol y Deyrnas Unedig (UKNCO) sydd wedi'i lleoli yn yr Asiantaeth Troseddu Cenedlaethol (NCA) cyn gynted â phosibl neu, mewn unrhyw achos, o fewn **saith diwrnod**. Gellir cael mwy o amser na'r cyfnod hwn os bydd yn helpu gyda'r gwaith o ymchwilio i'r digwyddiad yn effeithiol.  *\*- unrhyw bapur banc presennol neu bapur banc a ryddhawyd yn flaenorol yn y DU*  *- unrhyw bapur banc tramor presennol*  *- unrhyw ddarnau arian o unrhyw le yn y byd a gaiff eu defnyddio fel arian ar hyn o bryd*  *- darnau arian penodol, na chânt eu defnyddio fel arian, ond sydd o werth uchel*  *- papurau banc a darnau arian a addaswyd i edrych fel darn arian neu bapur banc arall*  Rhaid cyflwyno'r arian i UKNCO drwy Bwynt Cyswllt Unigol Heddlu De Cymru yn yr Uned Cymorth Gweithredol Troseddau Arbenigol (SCOSU) yn y Pencadlys. Estyniad 20463  Rhaid i fanciau, swyddfeydd post a chymdeithasau adeiladu sy'n darganfod sterling ffug (a elwir yn gylchrediad anweithredol) anfon yr arian ffug eu hunain i'r banc priodol sy'n rhyddhau'r arian dilys, heb fod angen cynnwys yr heddlu. Fodd bynnag, gellir ffonio'r heddlu os bydd arian ffug yn cael ei ddarganfod ar adeg ei gyflwyno neu os bydd manylion yr unigolyn/unigolion sy'n gysylltiedig â'r arian ffug yn hysbys (mewn amgylchiadau o'r fath, cânt eu trin fel cylchrediad gweithredol).  Am ragor o wybodaeth, gweler: http://swphq-lmsapp/CMS/public/pvh\_no\_search/D50717.htm  **Ymchwiliad**   * Cymerwch olion bysedd yr unigolion a all fod wedi trin y papurau banc at ddibenion dileu * Cymerwch ddatganiadau tystion perthnasol * Rhowch wybod i'r Adran Ymchwiliadau Troseddol (CID) * Os cafodd rhywun ei arestio, rhowch wybod i UKNCO * Cysylltwch â'r NCA os atafaelwyd offer ffugio arian   **Atafaelu ac arddangos**  Mae unrhyw arian ffug yn arddangosyn llys posibl, a rhaid ei drin yn unol â hynny.  Rhaid labelu'r arddangosyn yn glir â'i gyfeirnod ei hun, a rhaid ei becynnu'n gywir mewn bag tystiolaeth 'hunan-selio'.  Oni bai bod gan y bag tystiolaeth label arddangos integrol\*, rhaid atodi *label arddangos* F386 neu god bar a gynhyrchir gan Niche (pan fydd ar gael) a nodi'r manylion canlynol arno:   * marc adnabod [h.y. cyfeirnod yr unigolyn sy'n cyflwyno'r papur(au) banc]   *d.s.* ***ni ddylai'r*** *rhif cyfresol a ddangosir ar bapur(au) banc gael ei gynnwys fel*   * rhan o'r marc adnabod * nifer y papurau banc a gyflwynwyd * llofnod yr unigolyn sy'n cyflwyno'r arddangosyn * llofnod unrhyw unigolyn arall sy'n cyfeirio at yr arddangosyn mewn tystiolaeth   *\*pan fydd bagiau tystiolaeth sydd â label arddangos integrol yn cael eu defnyddio, gall unrhyw rym a roddir ar y bag wrth gwblhau'r label gael effaith niweidiol ar unrhyw olion bysedd a all fod ar yr arian ynddo.*  Os bydd mwy nag un eitem yn cael ei hatafaelu ar y tro, rhaid trin yr eitemau hynny fel un arddangosyn os bydd hyn yn briodol i'r ymchwiliad i'r achos.  Pan fydd arian ffug yn cael ei atafaelu gyda deunydd arall, rhaid ei nodi'n glir fel eitem neu eitemau ar wahân. Dim ond yr arian ffug y mae'n rhaid ei gyflwyno i UKNCO.  Pan fydd mwy nag un math o arian ffug yn cael eu darganfod, rhaid eu gwahanu yn ôl y rhestr ganlynol er mwyn i UKNCO allu hwyluso unrhyw geisiadau am ddatganiadau a wneir:   * papurau sterling Banc Lloegr * papurau sterling eraill h.y. banciau sy'n rhyddhau papurau sterling yn yr Alban ac Iwerddon * papurau ewro Banc Canolog Ewrop * doleri'r UD * unrhyw arian arall nas nodir uchod   Rhaid i'r Swyddog yn yr Achos (OIC) wneud y canlynol:   * cwblhau ffurflen F24 *derbyn eiddo* a'i rhoi i'r unigolyn sy'n ildio'r eitem(au) * cofnodi'r eiddo ar *gofrestr eiddo* B56 yr orsaf neu ar *system Niche pan fydd ar gael*   Ni ddylid difwyno papurau banc mewn unrhyw ffordd – ac ni ddylid eu marcio'n "ffug".  Proses cyflwyno arian ffug   * Rhaid creu 'Occurrence' ar Niche mewn perthynas â'r digwyddiad. * Rhaid i'r OIC gwblhau ffurflen NCO1 ar Niche a'i hargraffu i'w llofnodi gan oruchwyliwr (Gweler isod nodiadau ar gwblhau'r ffurflen). * Bydd goruchwylwyr yn sicrhau bod y ffurflen yn cael ei chwblhau'n gywir ac yn drylwyr, a'i bod yn cael ei hanfon i'r Uned Arian Ffug, Cymorth Gweithredol Troseddau Arbenigol, post mewnol y Pencadlys, ynghyd â'r arian ffug (nifer fach o bapurau – hyd at 20) a ffurflen B8 a gaiff ei dychwelyd i'r OIC i gydnabod bod popeth wedi dod i law. Bydd y rhif digwyddiad perthnasol yn cael ei nodi'n glir ar yr amlen/pecyn ac ar y ffurflen B8 gysylltiedig. * Ar ôl i'r cyflwyniad gael ei awdurdodi, bydd goruchwylwyr yn anfon tasg Niche i'r Uned Arian Ffug aseiniadwy gan roi gwybod iddynt fod y cyflwyniad arian wedi'i awdurdodi a bod yr arian ar ei ffordd i'r Pencadlys. * Rhaid danfon symiau mwy â llaw, eto gyda ffurflen B8 a gaiff ei llofnodi gan staff yr SCOSU i gydnabod bod popeth wedi dod i law. Bydd y rhif digwyddiad perthnasol yn cael ei nodi'n glir ar yr amlen/pecyn ac ar y ffurflen B8 gysylltiedig. * Bydd UKNCO yn derbyn arian ffug a gyflwynir â llaw, drwy wneud trefniadau ymlaen llaw gyda'r swyddfa.   Os na fydd y ffurflen NCO1 a'r arddangosion yn cyrraedd y Pencadlys o fewn saith diwrnod ar ôl cael tasg Niche gan oruchwyliwr awdurdodi, bydd yr SCOSU yn anfon tasg at y goruchwyliwr dan sylw yn gofyn iddo gyflwyno'r eitemau hynny.  Os na fydd yr arian yn cyrraedd cyn pen cyfnod arall o saith diwrnod, bydd yr SCOSU yn anfon tasg at Brif Arolygydd Gweithredol yr Uned Reoli Sylfaenol yn mynnu bod camau priodol yn cael eu cymryd i sicrhau bod yr eitemau'n cael eu cyflwyno.  Os bydd anghysondebau neu wallau, neu os bydd angen esboniad ac ati ar ôl i ffurflen NCO1 neu'r arian ffug ddod i law gan yr OIC, bydd yr SCOSU yn anfon tasg at y goruchwyliwr perthnasol a'r OIC drwy Niche yn gofyn iddynt gymryd camau cywiro priodol cyn pen saith diwrnod. Os na cheir ateb boddhaol o fewn cyfnod arall o saith diwrnod, bydd yr SCOSU yn anfon tasg at Brif Arolygydd Gweithredol yr Uned Reoli Sylfaenol yn mynnu bod camau priodol yn cael eu cymryd i sicrhau cydymffurfiaeth.  Os darganfyddir symiau mawr o arian ffug â gwerth o oddeutu £5,000 neu fwy, rhaid rhoi gwybod i'r Uned Cymorth Gweithredol yn UKNCO cyn gynted â phosibl neu o fewn 48 awr drwy ffonio 020 7238 8003.  **Cwblhau Ffurflenni NCO1**  Rhaid defnyddio tudalen 1 ffurflen NCO1 i gyflwyno unrhyw arian ffug.   * Rhan 1 - Cyfeirnod Achos yr Heddlu/Asiantaeth, gorsaf/lleoliad a chod PNC yr Heddlu/Asiantaeth * Rhan 2 - Dyddiad y digwyddiad, y cyfeiriad a'r cod post * Rhan 3 - Disgrifiad bras o'r amgylchiadau gan gynnwys dulliau a gymerwyd (ychydig o linellau mewn hyd yn unig) a manylion unrhyw gerbyd modur a oedd yn rhan o'r digwyddiad. Dylid cynnwys '*Dychwelyd i'r swyddog – ymchwiliad parhaus*' os bydd angen ar gyfer ymholiadau pellach * Rhan 4 - NID yw UKNCO yn archwilio olion bysedd, ond yn hytrach gwasanaethau olion bysedd neu labordy gwyddoniaeth fforensig yr Heddlu ei hun   *D.S. rhaid cyflwyno papurau banc i UKNCO cyn archwilio olion bysedd er mwyn eu cadarnhau'n rhai ffug. Os bydd angen datganiad ac archwilio olion bysedd, cyflwynwch yr arian i UKNCO yn gyntaf. Os byddant wedi cael eu trin i ddangos olion bysedd cudd, rhaid marcio hyn yn glir a'i nodi ar y ffurflen drwy ddewis y blwch 'profwyd eisoes'.*   * Rhan 4 - Dim ond os bwriedir erlyn y bydd datganiad prawf yn cael ei ddarparu. Rhaid cwblhau manylion yr unigolyn/unigolion dan amheuaeth yn Rhan 7 cyn y gellir rhoi datganiad   Dylech gynnwys unrhyw drefniadau mechnïaeth i ddychwelyd neu ddyddiadau Llys sy'n hysbys.  Rhowch y cyfeiriad y dymunir i UKNCO anfon unrhyw ohebiaeth iddo – bydd hyn yn cynnwys unrhyw ddatganiad ac arddangosion.  Gall datganiad:   * gymryd tua 2-3 wythnos o'r adeg y daw popeth i law UKNCO o ran papurau Banc Lloegr, papurau ewro a phapurau doleri'r UD * cymryd tua 8 wythnos o ran papurau sterling eraill: papurau sterling yr Alban a Gogledd Iwerddon (gellir cyflymu hyn os bydd angen, cysylltwch â UKNCO i drefnu)   Rhaid defnyddio tudalen 2 ffurflen NCO1 yn ogystal â thudalen 1 o'r ffurflen i gynnwys:   * Rhan 5 - Manylion y swyddog gan gynnwys ei rif coler, rhif(au) cyswllt, rhif ffôn uniongyrchol a chyfeiriad e-bost os bydd ar gael * Rhan 5A - Manylion y goruchwyliwr. Rhaid bwrw golwg ar bob cyflwyniad cyn ei gyflwyno * Rhan 6 - Manylion yr holl arian ffug a gyflwynir ynghyd â manylion y Banc neu'r Awdurdod sy'n rhyddhau'r arian megis Banc Lloegr neu'r Bathdy Brenhinol   Mae gwerth yn golygu gwerth yr arian (er enghraifft £20 neu £10).  Rhestrwch yr holl rifau cyfresol, symiau a chyfeirnodau arddangos.  Rhaid defnyddio tudalen 3 ffurflen NCO1 i roi manylion yr unigolyn/unigolion dan amheuaeth:   * Rhan 7 - Manylion llawn yr unigolyn dan amheuaeth: enw, swydd, dyddiad geni, oedran, man geni, cod hil, cod adnabod PNC (rhaid cynnwys manylion rhannol mewn perthynas ag unigolion dan amheuaeth) a disgrifiad   Bydd unrhyw arian ffug sy'n dod i law heb ffurflen NCO1 yn cael ei ddychwelyd i'r Heddlu a'r OIC.  Rhaid cyflwyno ffurflenni NCO1 i UKNCO, PO Box 8000, London, SE11 5EN drwy'r Uned Cymorth Gweithredol Troseddau Arbenigol ynghyd â'r papurau banc ffug a arddangoswyd. Os caiff gwasanaeth cludwr ei ddefnyddio, gellir rhoi cyfeiriad dosbarthu ar gais.  Gwneir copïau o'r ffurflen NCO1 ar ôl iddi gyrraedd y Pencadlys, a:   * bydd un yn cael ei gadw gan yr Heddlu * bydd tri yn cael eu hanfon i UKNCO er mwyn iddynt gadw un, cyflwyno un i'r banc perthnasol a dychwelyd un i'r Heddlu ar ôl ei brosesu yn UKNCO   Bydd y copi i gadarnhau bod popeth wedi dod i law yn cael ei ddychwelyd â chyfeirnod unigryw yn y blwch 'NCA Use Only'. Mae'r cyfeirnod hwn yn nodi bod y ffurflen NCO1 wedi cael ei phrosesu a bod yr arian yn ffug. Os bydd angen yr arian ffug ar ddyddiad diweddarach, rhaid dyfynnu'r rhif hwn.  Os gofynnir am hynny, bydd UKNCO yn dychwelyd yr arian ffug i'r OIC tra bod yr ymchwiliad yn mynd rhagddo h.y. ar gyfer olion bysedd/triniaeth DNA, edrych ar y teledu cylch cyfyng a rhannu ffilm(iau) o unigolion y mae'r Heddlu yn chwilio amdanynt.  **Darnau arian ffug**  Nid yw UKNCO yn delio â darnau arian – rhaid cyflwyno darnau arian yr amheuir eu bod yn ffug drwy'r broses cyflwyniadau fforensig arferol.  Fodd bynnag, rhaid ffacsio copi o'r ffurflen cyflwyniad fforensig i UKNCO ar 0207 238 8049 neu ei hanfon drwy e-bost i uknco@nca.x.gsi.gov.uk  Pan fydd yr achos wedi'i gwblhau, rhaid anfon y darnau arian i UKNCO gyda ffurflenni NCO a gwblhawyd er mwyn cael gwared arnynt. Mae angen gwneud trefniadau arbennig ar gyfer arddangosion darnau arian swmpus drwy ymgynghori â UKNCO.  Dychwelyd a chael gwared ar arian ffug  Ar ôl cyflwyno arian i UKNCO, bydd unrhyw arian sydd i'w weld yn ddilys yn cael ei ddychwelyd i'r swyddog a gyflwynodd yr arian.  Ni ddylid dinistrio arian ffug yn lleol ar lefel Heddlu. Bydd UKNCO yn gyfrifol am ddadansoddi pob cyflwyniad o arian ffug, yn ogystal â chadw'r arian hwnnw a chael gwared arno.  Pan fydd achos (gan gynnwys unrhyw weithdrefn apelio troseddol) neu ymchwiliad wedi'i gwblhau, rhaid dychwelyd yr holl arian ffug i UKNCO er mwyn cael gwared arno, gan ddyfynnu'r cyfeirnod UKNCO gwreiddiol. Rhaid dangos canlyniad yr achos neu'r ymchwiliad.  Bydd UKNCO yn cadw'r arian ffug am flwyddyn neu am hyd unrhyw ddedfryd o garchar, p'un bynnag yw'r mwyaf. | | | |
| **FFURFLENNI:** | | |
| NCO1 | | |
| **DEDDFWRIAETH A RHEOLIADAU:** | | |
| Deddf Ffugio a Drwgfathu 1981 | | |
| **DEUNYDD CYFEIRIO:** | | |
| Cysylltu ag UKNCO | | |